
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1419 


ΑΠΟΦΑΣΕΙ Σ 

Αριθ. 401/14 

Λήψη απόφασης αναφορικά με τον Ορισμό των χονδρι¬ 
κών αγορών Μισθωμένων Γραμμών (αγορές υπ’ αρ. 
13,14 της Σύστασης της Ευρωπαϊκής Επιτροπής), τον 
Καθορισμό Επιχειρήσεων με Σημαντική Ισχύ στις εν 
λόγω Αγορές, και τις Υποχρεώσεις αυτών 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ 
ΚΑΙ ΤΑΧΥΔΡΟΜΕΙΩΝ (ΕΕΤΤ) 

Έχοντας υπόψη: 

α. Το ν. 3431/2006 (ΦΕΚ 13/Α703.02.06) «Περί Ηλεκτρο¬ 
νικών Επικοινωνιών και άλλες διατάξεις», και ιδίως τα 
άρθρα 3,12 περιπτώσεις α και ι, 16,17, 35, 36, 37, 41, 42, 
43, 44, 45, το άρθρο 68 παρ. 1 καθώς και το άρθρο 69 
παρ. 5 αυτού, 

β. την Οδηγία 2002/21/ΕΚ του Ευρωπαϊκού Κοινοβου¬ 
λίου και του Συμβουλίου της 7ης Μαρτίου 2002 σχετικά 
με κοινό κανονιστικό πλαίσιο για δίκτυα και υπηρεσίες 
ηλεκτρονικών επικοινωνιών (Οδηγία Πλαίσιο), ιδίως δε 
τα άρθρα 6, 7, 8,14,15 και 16 αυτής, 

γ. την Οδηγία 2002/19/ΕΚ του Ευρωπαϊκού Κοινοβου¬ 
λίου και του Συμβουλίου της 7ης Μαρτίου 2002 σχετικά 
με την πρόσβαση σε δίκτυα ηλεκτρονικών επικοινωνιών 
και συναφείς ευκολίες, καθώς και με τη διασύνδεσή τους 
(οδηγία για την πρόσβαση), ιδίως δε τα άρθρα 7, 8, 9, 
10,11,12 και 13 αυτής, 

δ. τη Σύσταση της Επιτροπής της 11ης Φεβρουάριου 
2003 για τις αγορές προϊόντων και υπηρεσιών στον το¬ 
μέα των ηλεκτρονικών επικοινωνιών που επιδέχονται εκ 
των προτέρων ρύθμιση σύμφωνα με την οδηγία 2002/21/ 
ΕΚ του Ευρωπαϊκού Κοινοβουλίου και του Συμβουλίου 
σχετικά με κοινό κανονιστικό πλαίσιο για δίκτυα και 
υπηρεσίες ηλεκτρονικών επικοινωνιών (2003/311/ΕΚ, ΕΕ 
1114/45, 8.5.2003), 

ε. τις Κατευθυντήριες Γραμμές της Επιτροπής για 
την ανάλυση αγοράς και την εκτίμηση της σημαντικής 
ισχύος στην αγορά βάσει του κοινοτικού πλαισίου κα¬ 
νονιστικών ρυθμίσεων για τα δίκτυα και τις υπηρεσίες 
ηλεκτρονικών επικοινωνιών (2002/Θ 165/03), 

στ. την υπ’αριθμ. ΕΕΤΤ 383/12/13.4.2006 σχετικά με την 
«Εναρξη Δημόσιας Διαβούλευσης για τον ορισμό, την 
ανάλυση και τις ρυθμιστικές υποχρεώσεις για τις χον¬ 
δρικές αγορές μισθωμένων γραμμών», η οποία έλαβε 
χώρα από 14.4.2006 μέχρι 15.5.2006, 

ζ. την υπ’αριθμ. ΑΠ ΕΕΤΤ 392/19/22.6.2006 σχετικά με 
την «Επικύρωση του Τεύχους με τίτλο Αποτελέσμα¬ 
τα της Δημόσιας Διαβούλευσης για την ανάλυση και 
τις κανονιστικές υποχρεώσεις στις χονδρικές αγορές 
μισθωμένων γραμμών (αγορές 13 & 14 της υπό δ Σύ¬ 
στασης.)», 

η. το από 23.6.2006 δημοσιευθέν στον δικτυακό τόπο 
της ΕΕΤΤ κείμενο των απαντήσεων της ΕΕΤΤ στις πα¬ 
ρατηρήσεις των τηλεπικοινωνιακών παροχών με τίτλο 
«Αποτελέσματα της Δημόσιας Διαβούλευσης για τον 
ορισμό, την ανάλυση και τις κανονιστικές υποχρεώσεις 
στις χονδρικές αγορές μισθωμένων γραμμών (Αγορές 
13-14)», 

ι. την υπ’αριθμ. ΕΕΤΤ 392/20/22.6.2006 «Κοινοποίηση 
προς την ΕΕ Σχεδίου Μέτρων αναφορικά με τις χον¬ 
δρικές Αγορές Μισθωμένων Γραμμών (αγορές υπ’αριθμ. 
13, 14 Σύστασης Ευρωπαϊκής Επιτροπής) σύμφωνα με 
το Άρθρο 7 της Οδηγίας 2002/21/ΕΚ (Άρθρο 16 του 
ν.3431/2006 [ΦΕΚ13/Α/3.2.2006]) με αριθμ. ΕΕ/2006/0422 
(χονδρική αγορά τερματικών τμημάτων μισθωμένων 
γραμμών) και ΕΕ/2006/0423 (χονδρική αγορά ζευκτικών 
τμημάτων μισθωμένων γραμμών), η οποία έλαβε χώρα 
την 23η Ιουνίου 2006. Το κείμενο της κοινοποίησης δη- 
μοσιεύθηκε παράλληλα στο δικτυακό τόπο της ΕΕΤΤ, 

ια. την από 5.7.2006 επιστολή της Ευρωπαϊκής Επι¬ 
τροπής προς την ΕΕΤΤ (Αριθμ. ΕΕΤΤ 25176/5.6.2006) 
με θέμα: «ΘΑ3Ε ΕΕ/2006/0422: \Λ/ίιοΙθ53ΐθ ΙθπηίηαΙίοη 
δθρητβπΐε οί Ιθ35θά Ιίηοε, Θβεα ΕΕ/2006/0423: \Λ/ίιοΙθ53ΐθ 
ΙτυηΙκ δορηταπίδ οί Ιθ33θά Ιίηθ3 - Βοςυβδί ίοτ Ιηίοπη3ΐΙοη 
ΡϋΓ3υ3πί ίο ΑΓίίοΙθ 5(2) οί ΟίΓαοίΙνθ 2002/21/ΕΘ», 

ιβ. την υπ’αριθμ. 24182/Ρ.300/10.7.2006 επιστολή της 
ΕΕΤΤ προς την Ευρωπαϊκή Επιτροπή με θέμα «ΘΑ8Ε 
ΕΕ/2006/0422: \Λ/όοΙθ33ΐβ ΙθπτιίηβΙίοη δβριτίθηΐδ οί Ιθ33θά 
ΙΪΠΘ5, 033Θ ΕΕ/2006/0423: \Α/ίιοΙθ33ΐθ ΙιχιηΚ δβρπηθηΐδ οί 
Ιθ33θά ΙΪΙΊΘ5», 

ιγ. την υπ’αριθμ. ΕΕΤΤ 27355/26.7.2006 επιστολή 
της Ευρωπαϊκής Επιτροπής με θέμα «Κοινοποίηση 
ΕΕ/2006/0422: Χονδρική αγορά τερματικών τμημάτων 
μισθωμένων γραμμών και Κοινοποίηση ΕΕ/2006/0423: 
Χονδρική αγορά ζευκτικών τμημάτων μισθωμένων γραμ¬ 
μών, Αρθρο 7 παράγραφος (3) της Οδηγίας 2002/21/ΕΚ: 
Ουδέν Σχόλιο», 

ιδ. το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προ¬ 
ϋπολογισμού, 

Επειδή: 

1. ΝΟΜΙΚΟ ΠΛΑΙΣΙΟ 

1.1. Σύμφωνα με το νέο κανονιστικό πλαίσιο περί Ηλε¬ 
κτρονικών Επικοινωνιών 1 το οποίο ενσωματώθηκε στην 
εθνική νομοθεσία με το ν. 3431/2006 (ΦΕΚ 13/Α73.2.2006) 
«Περί Ηλεκτρονικών Επικοινωνιών και άλλες διατάξεις» 
(εφεξής ο νόμος) και ιδίως το άρθρο 36 αυτού, η ΕΕΤΤ, 
βάσει των αρμοδιοτήτων της από το άρθρο 12 περ. (α) 
του νόμου, καλείται να ορίσει σχετικές αγορές στον 
τομέα των ηλεκτρονικών επικοινωνιών λαμβάνοντας 
υπόψη τις εθνικές συνθήκες - ιδίως τις σχετικές γεω¬ 
γραφικές αγορές στην Ελληνική επικράτεια- ακολουθώ¬ 
ντας τη διαδικασία ορισμού αγορών που περιγράφεται 
στην Οδηγία Πλαίσιο (Κεφάλαιο Δ» του ν. 3431/2006), 
τηρουμένων των άρθρων 16 και 17 του ιδίου νόμου (άρ¬ 
θρα 6 και 7 της Οδηγίας Πλαίσιο) 

1.2. Η Οδηγία Πλαίσιο και ο ν. 3431/2006 (άρθρα 35 και 
37), ορίζουν περαιτέρω, ότι κατόπιν της ολοκλήρωσης 
του ορισμού των σχετικών αγορών σύμφωνα με τις 
προβλεπόμενες διαδικασίες, η ΕΕΤΤ υποχρεούται να 
διεξάγει ανάλυση της αποτελεσματικότητας του αντα¬ 
γωνισμού στις ως άνω αγορές σύμφωνα με το κοινοτικό 
δίκαιο, λαμβάνοντας ιδιαιτέρως υπόψη τις Κατευθυντή¬ 
ριες Γραμμές της Ευρωπαϊκής Επιτροπής καθώς και 
τη Σύσταση της Επιτροπής (2003/311/ΕΚ, ΕΕ Ε114/45, 
8.5.2003) για τις αγορές προϊόντων και υπηρεσιών στον 
τομέα των ηλεκτρονικών επικοινωνιών που επιδέχονται 
εκ των προτέρων ρύθμιση ( εφεξής «Η Σύσταση»). 

1.3. «Η Σύσταση» προβλέπει ότι σε επίπεδο χονδρικής, 
υφίστανται δύο διακριτές σχετικές αγορές Μισθωμένων 
Γραμμών, ήτοι η χονδρική αγορά τερματικών τμημάτων 
μισθωμένων γραμμών (αγορά υπ’ αριθμ. 13) και η χον¬ 
δρική αγορά ζευκτικών τμημάτων μισθωμένων γραμμών 
(αγορά υπ’αριθμ. 14). 

1.4. Σύμφωνα με το Αρθρο 8 (2) της Οδηγίας για την 
Πρόσβαση και το ν. 3431/2000, η ΕΕΤΤ υποχρεούται να 
επιβάλει κάποια υποχρέωση ή υποχρεώσεις σε επιχει¬ 
ρήσεις με ΣΙΑ 2 στις προσδιορισθείσες σχετικές αγορές. 
Ειδικά το άρθρο 42 παρ. 5 και 7 του ν. 3431/2006 ορίζει 
μεταξύ άλλων ότι «5. Η Ε.Ε.Τ.Τ., μετά από ανάλυση της 
αγοράς, η οποία πραγματοποιείται σύμφωνα με το άρ¬ 
θρο 37, μπορεί να επιβάλει κατά περίπτωση, σε φορείς 
εκμετάλλευσης με Σημαντική Ισχύ σε συγκεκριμένη 
αγορά τις υποχρεώσεις των άρθρων 43, 44 και 45...» 
«7. Οι υποχρεώσεις που επιβάλλονται σύμφωνα με το 
παρόν άρθρο είναι αναλογικές και δικαιολογημένες. Οι 
υποχρεώσεις αυτές επιβάλλονται κατόπιν διαβούλευσης 
σύμφωνα με τα άρθρα 16 και 17». 


1 Ιδίως Οδηγία 2002/21/ΕΚ του Ευρωπαϊκού Κοινοβουλίου και του 
Συμβουλίου της ^ Μαρτίου 2002 σχετικά με κοινό κανονιστικό πλαίσιο 
για δίκτυα και υπηρεσίες ηλεκτρονικών επικοινωνιών (οδηγία πλαίσιο), 
Οδηγία 2002/19/ΕΚ του Ευρωπαϊκού Κοινοβουλίου και του Συμβουλίου 
της 7* Μαρτίου 2002 σχετικά με πρόσβαση σε δίκτυα ηλεκτρονικών 
επικοινωνιών και συναφείς ευκολίες, καθώς και με τη διασύνδεσή τους 
(οδηγία για την πρόσβαση), Σύσταση της Επιτροπής της 11 ης Φεβρου¬ 
άριου 2003 για τις αγορές προϊόντων και υπηρεσιών στον τομέα των 
ηλεκτρονικών επικοινωνιών που επιδέχονται εκ των προτέρων ρύθμιση 
σύμφωνα με την οδηγία 2002/21/ΕΚ του Ευρωπαϊκού Κοινοβουλίου και 
του Συμβουλίου σχετικά με κοινό κανονιστικό πλαίσιο για δίκτυα και 
υπηρεσίες ηλεκτρονικών επικοινωνιών (2003/311/ΕΚ, ΕΕ Ε114/45, 8.5.2003) 
(«Σύσταση») και Κατευθυντήριες Γραμμές της Επιτροπής για την ανά¬ 
λυση αγοράς και την εκτίμηση της σημαντικής ισχύος στην αγορά 
βάσει του κοινοτικού πλαισίου κανονιστικών ρυθμίσεων για τα δίκτυα 
και τις υπηρεσίες ηλεκτρονικών επικοινωνιών (2002/0 165/03), («Κατευ¬ 
θυντήριες Γ ραμμές»). 

2 Βλ. σχετικά και παράγραφο 114 των Κατεθυντήριων Αρχών. 


1.5. Σύμφωνα με τα άρθρα 12 ιβ και 17 του ν. 3431/2006 
(άρθρο 6 της Οδηγίας Πρόσβασης), η ΕΕΤΤ προβαίνει 
σε διαβούλευση...σε κάθε περίπτωση πριν από τη λήψη 
μέτρων που έχουν σημαντική επίπτωση στη σχετική 
αγορά, κατ'εφαρμογή του παρόντος νόμου, δίδοντας 
στα ενδιαφερόμενο μέρη τη δυνατότητα να υποβάλουν 
τις παρατηρήσεις τους στο προτεινόμενο μέτρο, εντός 
εύλογου χρονικού διαστήματος. 

1.6. Σύμφωνα με τα άρθρα 12 ι και 16 (3) του 
ν. 3431/2006 (άρθρο 7 της Οδηγίας Πρόσβασης) «3. Εφό¬ 
σον η Ε.Ε.Τ.Τ., κατόπιν της διενέργειας διαβούλευσης 
σύμφωνα με το άρθρο 17, προτίθεται να αποφασίσει επί 
θέματος το οποίο: (α) εμπίπτει στο πεδίο εφαρμογής 
των άρθρων 36 ή 37 ή 42 ή 68 παρ. 1 και (β) επηρεάζει το 
εμπόριο μεταξύ Κρατών-Μελών, κοινοποιεί και θέτει, με 
την επιφύλαξη του επιχειρηματικού απορρήτου, σχέδιο 
αιτιολογημένης απόφασης στη διάθεση της Ευρωπα¬ 
ϊκής Επιτροπής και των Εθνικών Ρυθμιστικών Αρχών 
των άλλων Κρατών -Μελών της Ευρωπαϊκής Ένωσης 
σύμφωνα με την παράγραφο 1 του παρόντος άρθρου. 
Η Ε.Ε.Τ.Τ. λαμβάνει υπόψη τις παρατηρήσεις της Ευρω¬ 
παϊκής Επιτροπής και των Εθνικών Ρυθμιστικών Αρχών 
των άλλων Κρατών -Μελών μόνον εφόσον υποβληθούν 
εντός αποκλειστικής προθεσμίας ενός μηνάς ή εντός 
της προθεσμίας του άρθρου 17, εάν η προθεσμία αυτή 
είναι μεγαλύτερη. Η Ε.Ε.Τ.Τ. κοινοποιεί στην Ευρωπαϊκή 
Επιτροπή την τελική απόφαση.» 

1.7. Σύμφωνα με το άρθρο 68 παρ. 1 του ν. 3431/2006 «Οι 
υποχρεώσεις που έχουν επιβληθεί σε επιχειρήσεις, που 
παρέχουν δημόσια δίκτυα ή / και υπηρεσίες ηλεκτρο¬ 
νικών επικοινωνιών, οι οποίες ίσχυαν πριν την έναρξη 
ισχύος του νόμου και αφορούν: 

α) την ειδική πρόσβαση και τα τιμολόγια λιανικής για 
την παροχή πρόσβασης και τη χρήση του σταθερού 
δημόσιου τηλεφωνικού δικτύου, που επιβάλλονται δυ¬ 
νάμει των άρθρων 15 και 16, παράγραφοι 1 έως και 7 
του π.δ. 181/1999 (ΦΕΚ 170 Α), β) την πρόσβαση και τη 
διασύνδεση, την επιλογή ή προεπιλογή φορέα, που επι¬ 
βάλλονται δυνάμει των άρθρων 4, 6, 7, 8,11,12 και 14 του 
π.δ 165/1999 (ΦΕΚ 159 Α') και γ) τις μισθωμένες γραμμές, 
που επιβάλλονται δυνάμει των άρθρων 3, 4 και 5 παρ. 1 
και 2 του π.δ. 40/1996 (ΦΕΚ 27 Α), διατηρούνται σε ισχύ, 
έως ότου η Ε.Ε.Τ.Τ. διεξάγει ανάλυση της αγοράς για 
τις λιανικές αγορές, σύμφωνα με το άρθρο 37, για να 
αποφασισθεί εάν οι υποχρεώσεις αυτές διατηρηθούν, 
τροποποιηθούν ή αρθούν...» 

1.8. Τέλος σύμφωνα με τα οριζόμενα στο άρθρο 69 
παρ. 5 του Νόμου «5. Ο καθορισμός και η ανάλυση σχε¬ 
τικών αγορών, καθώς και οι Κοινοποιήσεις στην Ε.Ε. 
που πραγματοποιήθηκαν σύμφωνα με τις διατάξεις των 
άρθρων 15 και 16 της Οδηγίας 2002/21/ΕΚ και οι οποίες 
εκκίνησαν πριν τη θέση σε εφαρμογή του παρόντος 
νόμου λαμβάνονται υπόψη για την εφαρμογή των δια¬ 
τάξεων του νόμου αυτού.» 

2. ΟΡΙΣΜΟΣ ΤΩΝ ΕΘΝΙΚΩΝ ΧΟΝΔΡΙΚΩΝ ΑΓΟΡΩΝ ΜΙ¬ 
ΣΘΩΜΕΝΩΝ ΓΡΑΜΜΩΝ (ΑΓΟΡΕΣ ΥΠ’ ΑΡ. 13: ΤΕΡΜΑΤΙΚΑ 
ΤΜΗΜΑΤΑ ΜΙΣΘΩΜΕΝΩΝ ΓΡΑΜΜΩΝ ΚΑΙ ΥΠΆΡΙΘΜ.14: 
ΖΕΥΚΤΙΚΑ ΤΜΗΜΑΤΑ ΜΙΣΘΩΜΕΝΩΝ ΓΡΑΜΜΩΝ), ΚΑΘΟ¬ 
ΡΙΣΜΟΣ ΕΠΙΧΕΙΡΗΣΕΩΝ ΜΕ ΣΗΜΑΝΤΙΚΗ ΙΣΧΥ ΣΤΙΣ ΕΝ 
ΛΟΓΩ ΑΓΟΡΕΣ ΚΑΙ ΥΠΟΧΡΕΩΣΕΙΣ ΑΥΤΩΝ 

2.1. Σύμφωνα με την Οδηγία Πλαίσιο (2002/21/ΕΚ), την 
Οδηγία για την Πρόσβαση (2002/19/ΕΚ), τη «Σύσταση» 
(2003/311/ΕΚ, ΕΕ Ε114/45, 8.5.2003) καθώς και τις «Κατευ- 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


18847 


θυντήριες Γραμμές» της Ευρωπαϊκής Επιτροπής (2002/0 
165/03), η ΕΕΤΤ προχώρησε στη διαδικασία ορισμού και 
ανάλυσης των σχετικών αγορών μισθωμένων γραμμών 
χονδρικής που ανταποκρίνονται στις συνθήκες της 
ελληνικής αγοράς και κατέληξε στο συμπέρασμα ότι 
υπάρχουν οι ακόλουθες τρεις σχετικές αγορές: 

► Αγορά Τερματικών τμημάτων μισθωμένων γραμμών 
χονδρικής με χωρητικότητα έως και 2 Μύρε 

► Αγορά Τ ερματικών τμημάτων μισθωμένων γραμμών 
χονδρικής με χωρητικότητα άνω των 2 Μύρε 

► Αγορά Ζευκτικών τμημάτων μισθωμένων γραμμών 
χονδρικής 

2.2. Το γεωγραφικό εύρος των εν λόγω αγορών, σύμ¬ 
φωνα με τα συμπεράσματα της ΕΕΤΤ, είναι η Ελληνική 
επικράτεια. 

2.3. Κατόπιν του ορισμού των ως άνω διακριτών σχε¬ 
τικών αγορών μισθωμένων γραμμών χονδρικής, η ΕΕΤΤ 
διεξήγαγε ανάλυση σχετικά με το εάν οι εν λόγω αγο¬ 
ρές είναι επαρκώς ανταγωνιστικές και συγκεκριμένα εάν 
σε κάθε μία επιμέρους σχετική αγορά κάποια ή κάποιες 
επιχειρήσεις κατέχουν ΣΙΑ. Προκειμένου να εκτιμήσει 
το επίπεδο του ανταγωνισμού στις ορισθείσες αγορές 
και να εξετάσει την ύπαρξη ΣΙΑ, η ΕΕΤΤ έλαβε υπόψη 
της μια σειρά κριτηρίων, συμπεριλαμβανομένων μετα¬ 
ξύ άλλων και των εξής: μερίδια αγοράς, πιθανότητα 
δυνητικού ανταγωνισμού, ύπαρξη ή μη αντισταθμιστι¬ 
κής αγοραστικής δύναμης προερχόμενης από πελάτες 
χονδρικής, περιστατικά αντι-ανταγωνιστικής συμπερι¬ 
φοράς σε σχέση με την παροχή μισθωμένων γραμμών 
χονδρικής. 

2.4. Στα πλαίσια της ανωτέρω ανάλυσής της, η ΕΕΤΤ 
κατέληξε στο συμπέρασμα ότι οι ως άνω αγορές χα¬ 
ρακτηρίζονται από έλλειψη αποτελεσματικού ανταγω¬ 
νισμού και ότι ο «Οργανισμός Τηλεπικοινωνιών της Ελ¬ 
λάδος Α.Ε». (ΟΤΕ Α.Ε.) πρέπει να ορισθεί ως επιχείρηση 
κατέχουσα Σημαντική Ισχύ (ΣΙΑ) στις εν λόγω σχετικές 
αγορές. 

2.5. Προκειμένου να αντιμετωπιστεί η έλλειψη απο¬ 
τελεσματικού ανταγωνισμού στις ορισθείσες αγορές, 
η ΕΕΤΤ πρότεινε όπως ο ΟΤΕ υπόκειται σε μια σειρά 
κανονιστικών υποχρεώσεων, οι κυριότερες εκ των οποί¬ 
ων είναι οι εξής: 

2.5.1. Υποχρέωση παροχής πρόσβασης και χρήσης συ¬ 
γκεκριμένων ευκολιών δικτύου, η οποία θα διευρύνει τις 
επιλογές που έχουν στην διάθεσή τους οι ανταγωνιστές 
του ΟΤΕ, 

2.5.2. Υποχρέωση μη διακριτικής μεταχείρισης, 

2.5.3. Σειρά υποχρεώσεων διαφάνειας υπό διάφορες 
μορφές, συμπεριλαμβανομένης της υποχρέωσης δημο¬ 
σίευσης Προσφοράς Αναφοράς για τη Χονδρική Παρο¬ 
χή Τερματικών και Ζευκτικών Τμημάτων Μισθωμένων 
Γραμμών και Τμηματικών Κυκλωμάτων και της χρήσης 
Βασικών Δεικτών Απόδοσης (Κογ ΡοιΤοπτιαηοθ ΙηάίοαίΟΓδ 
(ΚΡΙε)) προκειμένου να διασφαλίζεται και να ελέγχεται 
η συμμόρφωση με την υποχρέωση μη διακριτικής με¬ 
ταχείρισης, 

2.5.4. Υποχρέωση λογιστικού διαχωρισμού για τις δρα¬ 
στηριότητες του ΟΤΕ που σχετίζονται με την χονδρική 
παροχή μισθωμένων γραμμών, και 

2.5.5. Υποχρέωση ελέγχου τιμών και κοστολόγησης για 
τα τερματικά τμήματα μισθωμένων γραμμών χονδρικής 
με χωρητικότητα έως και 2 Μύρε, τα τερματικά τμήματα 
μισθωμένων γραμμών χονδρικής με χωρητικότητα άνω 


των 2 Μόρε και τα ζευκτικά τμήματα μισθωμένων γραμ¬ 
μών χονδρικής με χωρητικότητα έως και 155 Μάρε. 

2.6. Σύμφωνα με τις απαιτήσεις του νέου κανονιστικού 
πλαισίου και ιδίως το άρθρο 12 (ιβ) του ν. 3431/2000 
και το άρθρο 6 της Οδηγίας Πλαίσιο, η ΕΕΤΤ διεξή- 
γαγε μια ενιαία δημόσια διαβούλευση (υπ’αριθμ. ΕΕΤΤ 
383/12/13.4.2006) αναφορικά με τον ορισμό, την ανάλυση 
και τις προτεινόμενες ρυθμιστικές υποχρεώσεις για τις 
χονδρικές αγορές Μισθωμένων Γραμμών η οποία διήρ- 
κεσε από τις 14 Απριλίου έως τις 15 Μάΐου του 2006. 

2.7. Κατόπιν υποβολής των σχολίων των συμμετεχό- 
ντων στην ως άνω διαβούλευση η ΕΕΤΤ παρείχε ανα¬ 
λυτικές απαντήσεις επί των κυριότερων σημείων των 
παρατηρήσεών τους (υπ’αριθμ. ΕΕΤΤ 392/19/22.6.2006). 

2.8. Στα πλαίσια των όσων προβλέπονται από το νέο 
κανονιστικό πλαίσιο περί ηλεκτρονικών επικοινωνιών 
και ιδίως το άρθρο 12 (ι) του ν. 3431/2000 και το άρθρο 
7 της Οδηγίας Πλαίσιο, η ΕΕΤΤ προέβη στις 23.6.2006 
σε Κοινοποίηση στην Ευρωπαϊκή Επιτροπή και στις λοι¬ 
πές ΕΡΑ του Σχεδίου Μέτρων της αναφορικά με την 
αγορά Χονδρικών Υπηρεσιών Ευρυζωνικής Πρόσβασης 
(ΑΠ ΕΕΤΤ 392/20/22.6.2006, αρ. υπόθεσης ΕΙ/2006/0422 
και αρ. υπόθεσης ΕΙ/2006/0423). 

2.9. Στις 5.7.2006 η Ευρωπαϊκή Επιτροπή απέστειλε 
επιστολή στην ΕΕΤΤ (υπ’αριθμ. ΕΕΤΤ 25176/5.6.2006) 
με θέμα: «ΟΑ3Ε ΕΕ/2006/0422: ΪΛ/ίιοΙθεαΙθ ΙθΓπιίηαΙίοη 
εορπιοπίδ οί Ιοαεθά Ιίηοε, 0Α5Ε Ε 1_/2006/0423: ΪΛ/ΙιοΙθδαΙθ 
ΙαιηΚ εορπιοπίε οί Ιοαεθά Ιίηοε - Βοςυοεί ίοΓ ΙηίοΓπιαίίοη 
ΡϋΓευαηί ίο ΑγΙιοΙθ 5(2) οί ϋίΓοοίΙνο 2ΘΘ2/21/ΕΟ», με την 
οποία ζητούσε συμπληρωματικές πληροφορίες ανα¬ 
φορικά με την Κοινοποίηση του Σχεδίου Μέτρων της 
ΕΕΤΤ για τις χονδρικές αγορές τερματικών τμημάτων 
μισθωμένων γραμμών και ζευκτικών τμημάτων μισθω¬ 
μένων γραμμών αντίστοιχα. 

2.10. Δια της υπ’αριθμ. 24182/Ρ.300/10.7.2006 επιστολής 
της, η ΕΕΤΤ παρείχε στην Ευρωπαϊκή Επιτροπή τις αι- 
τηθείσες συμπληρωματικές πληροφορίες. 

2.11. Στις 20.7.2006, η Ευρωπαϊκή Επιτροπή απέστειλε 
στην ΕΕΤΤ επιστολή (υπ’αριθμ. ΕΕΤΤ 27355/26.7.2006) με 
θέμα «Κοινοποίηση ΕΙ/2006/0422: Χονδρική αγορά τερ¬ 
ματικών τμημάτων μισθωμένων γραμμών και Κοινοποίη¬ 
ση ΕΕ/2006/0423: Χονδρική αγορά ζευκτικών τμημάτων 
μισθωμένων γραμμών, Αρθρο 7 παράγραφος (3) της 
Οδηγίας 2002/21/ΕΚ: Ουδέν Σχόλιο», με την οποία η ΕΕ 
γνωστοποιεί στην ΕΕΤΤ ότι εξέτασε τα κοινοποιημένα 
σχέδια μέτρων και δεν έχει σχόλια επ’αυτών. 

2.12. Η Ευρωπαϊκή Επιτροπή επισημαίνει ότι σύμφω¬ 
να με το άρθρο 7 παράγραφος (5) της Οδηγίας Πλαί¬ 
σιο, η ΕΕΤΤ μπορεί να θεσπίσει το προκύπτον Σχέδιο 
Μέτρων και εάν το πράξει να το γνωστοποιήσει στην 
Επιτροπή. 

3. ΕΓΚΡΙΣΗ ΤΗΣ ΕΥΡΩΠΑΪΚΗΣ ΕΠΙΤΡΟΠΗΣ 

3.1. Η παρούσα Απόφαση βασίζεται στην (και ερμη¬ 
νεύεται σύμφωνα με την) Απόφαση της ΕΕΤΤ αναφο¬ 
ρικά με τον ορισμό, την ανάλυση και τις ρυθμιστικές 
υποχρεώσεις για τις χονδρικές αγορές μισθωμένων 
γραμμών (υπ’αριθμ. ΕΕΤΤ 383/12/13.4.2006) όπως αυτή 
διαμορφώθηκε λαμβάνοντας υπόψη τα αποτελέσματα 
της δημόσιας διαβούλευσης που διεξήγαγε η ΕΕΤΤ τόσο 
σε εθνικό όσο και σε Κοινοτικό επίπεδο (υπ’αριθμ. ΕΕΤΤ 
392/19/22.6.2006). 

3.2. Τα μέτρα που επιβάλλονται επί τη βάσει της 
παρούσας κοινοποιήθηκαν στην Ευρωπαϊκή Επιτροπή 




18848 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


σύμφωνα με το άρθρο 7 της Οδηγίας 2002/21/ΕΚ (και 
το άρθρο 16 παρ. 3 του ν. 3431/2006) και καταχωρήθη- 
καν από την Ευρωπαϊκή Επιτροπή υπό τους υπ’αριθμ. 
ΕΕ/2006/0422 και ΕΕ/2006/0423. 

3.3. Τα μέτρα που επιβάλλονται επί τη βάσει της πα¬ 
ρούσας έγιναν αποδεκτά από την Ευρωπαϊκή Επιτροπή 
σύμφωνα με την από 20.7.2006 επιστολή της ΕΕ με θέμα 
«Κοινοποίηση ΕΙ/2006/0422: Χονδρική αγορά τερματι¬ 
κών τμημάτων μισθωμένων γραμμών και Κοινοποίηση 
ΕΕ/2006/0423: Χονδρική αγορά ζευκτικών τμημάτων 
μισθωμένων γραμμών, Άρθρο 7 παράγραφος (3) της 
Οδηγίας 2002/21/ΕΚ: Ουδέν Σχόλιο», με την οποία η ΕΕ 
γνωστοποιεί στην ΕΕΤΤ ότι εξέτασε τα κοινοποιημένα 
σχέδια μέτρων και δεν έχει σχόλια επ’αυτών, αποφα¬ 
σίζει: 

Α. Την έκδοση, σύμφωνα με το κοινοποιηθέν και εγκρι- 
θέν από την Ευρωπαϊκή Επιτροπή, Σχέδιο Μέτρων, Από¬ 
φασης με το ακόλουθο περιεχόμενο: 

I. Ορισμός Σχετικών Αγορών Προϊόντων / Υπηρεσιών 
και Γεωγραφικών Αγορών: 

1. Η ΕΕΤΤ ορίζει τις ακόλουθες σχετικές αγορές μι¬ 
σθωμένων γραμμών χονδρικής (εφεξής Μισθωμένες 
Γραμμές χονδρικής): 

ί. Χονδρική Αγορά Τερματικών Τμημάτων Μισθωμένων 
Γραμμών χωρητικότητας μέχρι και 2Μάρε (συμπεριλαμ¬ 
βανομένων των τερματικών τμημάτων χωρητικότητας 
2Μόρε) 

ϋ. Χονδρική Αγορά Τερματικών Τμημάτων Μισθωμένων 
Γ ραμμών χωρητικότητας άνω των 2Μόρε 

μι. Χονδρική Αγορά Ζευκτικών Τμημάτων Μισθωμένων 
Γ ραμμών. 

2. Το γεωγραφικό εύρος των ανωτέρω σχετικών αγο¬ 
ρών είναι η Ελληνική Επικράτεια. 

II. Ορισμός Επιχειρήσεων με Σημαντική Ισχύ στην ως 
άνω Σχετική Αγορά («ΣΙΑ»). 

Η ΕΕΤΤ ορίζει ως επιχείρηση ηλεκτρονικών επικοινω¬ 
νιών με Σημαντική Ισχύ στις ανωτέρω σχετικές αγορές 
την εταιρεία με την επωνυμία «Οργανισμός Τηλεπικοι¬ 
νωνιών της Ελλάδας Α.Ε. (ΟΤΕ Α.Ε.)» (εφεξής ΟΤΕ). 

III. Κανονιστικές Υποχρεώσεις 

Η ΕΕΤΤ επιβάλλει τις ακόλουθες Κανονιστικές Υπο¬ 
χρεώσεις στον ΟΤΕ, ως επιχείρηση με ΣΙΑ στις ανωτέρω 
ορισθείσες σχετικές αγορές: 

ί. Υποχρέωση πρόσβασης και χρήσης ειδικών ευκολιών 
δικτύου 

Με βάση την υποχρέωση παροχής πρόσβασης, Ο ΟΤΕ 
φέρει ειδικότερα τις ακόλουθες υποχρεώσεις: 

1. Υποχρέωση παροχής μισθωμένων γραμμών χονδρι¬ 
κής για κάθε τύπο μισθωμένης γραμμής που περιλαμ¬ 
βάνονται στις ως άνω, υπό ΑΙ1 ορισθείσες αγορές χω¬ 
ρητικότητας μέχρι και ΙδδΜόρε. Η εν λόγω υποχρέωση 
περιλαμβάνει και την παροχή Τμηματικών Κυκλωμάτων 
έως και ΙδδΜόε. 

2. Υποχρέωση ικανοποίησης κάθε εύλογου αιτήματος 
για την παροχή μισθωμένων γραμμών χονδρικής για 
κάθε τύπο μισθωμένης γραμμής που περιλαμβάνονται 
στις ως άνω, υπό ΑΙ1, ορισθείσες αγορές χωρητικότητας 
άνω των ΙδδΜόρε. Η εν λόγω υποχρέωση περιλαμβά¬ 
νει και την παροχή Τμηματικών Κυκλωμάτων άνω των 
ΙδδΜόε. 

3. Υποχρέωση παροχής πρόσβασης σε συναφείς ευ¬ 
κολίες συμπεριλαμβανομένης της συνεγκατάστασης, 
προκειμένου να διασφαλισθεί η αποτελεσματική παροχή 
Μισθωμένων Γ ραμμών χονδρικής. 


4. Υποχρέωση παροχής ανοικτής πρόσβασης σε τεχνι¬ 
κές διεπαφές, πρωτόκολλα και άλλες βασικές τεχνολο¬ 
γίες που είναι απαραίτητες για την διαλειτουργικότητα 
των υπηρεσιών ή εικονικών υπηρεσιών δικτύου. Επιπλέ¬ 
ον, ο ΟΤΕ υποχρεούται να παρέχει πρόσβαση σε όλα 
τα συστήματα πληροφορικής που απαιτούνται για τη 
διασφάλιση δίκαιου ανταγωνισμού κατά την παροχή 
των υπηρεσιών. 

δ. Υποχρέωση σύναψης Συμφωνιών Επιπέδου Υπηρεσι¬ 
ών (δθΓνϊοθ ΙβνοΙ ΑρΓΘθπίθηΙε (εφεξής δΕΑε)) για όλα τα 
προϊόντα Μισθωμένων Γ ραμμών χονδρικής και για όλες 
τις σχετικές διαδικασίες, όπως διαδικασίες παροχής των 
σχετικών υπηρεσιών και αποκατάστασης βλαβών. Οι εν 
λόγω συμφωνίες θα πρέπει να περιέχουν συγκεκριμένες 
ρήτρες και όρους αναφορικά με την ευθύνη των μερών. 
Η βασική/ ελάχιστη ποιότητα των παραμέτρων υπηρε¬ 
σιών (Βασικό Επίπεδο Συμφωνιών Υπηρεσιών (Βασικό 
δΙ_Α)) καθώς και οι σχετικές ποινικές ρήτρες ή όροι 
αναφορικά με την ευθύνη των μερών που θα ισχύουν 
σε περίπτωση μη συμμόρφωσης με τις προϋποθέσεις 
του Βασικού δΙ_Α, θα πρέπει να αποτελούν μέρος του 
ελάχιστου βασικού περιεχομένου της σχετικής Προ¬ 
σφοράς Αναφοράς που θα δημοσιεύεται από τον ΟΤΕ, 
σύμφωνα με την παρούσα (βλέπε επίσης και κατωτέρω 
αναφορικά με την υποχρέωση Διαφάνειας). 

6. Υποχρέωση δημοσίευσης Δεικτών Αποδοτικότητας 
(Κογ ΡβάοΓπηαηοθ ΙηάίοαΙοΓδ - ΚΡΙε) σε τριμηνιαία βάση 
και ανά περίπτωση, κατόπιν σχετικού αιτήματος της 
ΕΕΤΤ σύμφωνα με την παρούσα (βλέπε επίσης και κα¬ 
τωτέρω αναφορικά με την υποχρέωση Διαφάνειας). 

7. Υποχρέωση καλόπιστης διαπραγμάτευσης κάθε 
εύλογου αιτήματος για την παροχή δΕΑε “πέραν του 
Βασικού” (Αάναποβά δΕΑε). Για τον σκοπό αυτό, η ΕΕΤΤ 
θα προβεί σε διάλογο με τον ΟΤΕ προκειμένου να δια¬ 
μορφώσει το εύρος και τις ρήτρες των εν λόγω δΕΑε. 

8. Υποχρέωση ικανοποίησης αιτημάτων μετάβασης 
μεταξύ των ακόλουθων υπηρεσιών/προϊόντων, οι διαδι¬ 
κασίες των οποίων συμπεριλαμβάνονται στο ελάχιστο 
υποχρεωτικό περιεχόμενο της Προσφοράς Αναφοράς 
Μισθωμένων Γ ραμμών χονδρικής που οφείλει να δημοσι¬ 
εύει ο ΟΤΕ σύμφωνα με την παρούσα (βλέπε επίσης και 
κατωτέρω αναφορικά με την υποχρέωση Διαφάνειας): 

α. Υποχρέωση ικανοποίησης αιτημάτων μετάβασης 
μεταξύ μισθωμένων γραμμών από άκρο εις άκρο και 
ζευκτικών τμημάτων / τερματικών τμημάτων, 

β. Υποχρέωση ικανοποίησης αιτημάτων μετάβασης 
μεταξύ μισθωμένων γραμμών από άκρο εις άκρο και 
τμηματικών κυκλωμάτων 

γ. Υποχρέωση ικανοποίησης αιτημάτων μετάβασης 
μεταξύ ζευκτικών τμημάτων / τερματικών τμημάτων 
μισθωμένων γραμμών και τμηματικών κυκλωμάτων 

ϋ. Υποχρέωση Αμεροληψίας (Μη Διακριτικής Μετα¬ 
χείρισης) 

Με βάση την υποχρέωση αμεροληψίας, ο ΟΤΕ φέρει 
ειδικότερα τις ακόλουθες υποχρεώσεις: 

1. Υποχρέωση μη διακριτικής μεταχείρισης τόσο ανα¬ 
φορικά με τη παροχή Μισθωμένων Γ ραμμών χονδρικής 
(τερματικών τμημάτων ως και 2 Μόρε, τερματικών τμη¬ 
μάτων άνω των 2 Μόρε, ζευκτικών τμημάτων και Τμημα¬ 
τικών Κυκλωμάτων) όσο και αναφορικά με την παροχή 
συναφών υπηρεσιών και πληροφοριών. Συγκεκριμένα, ο 
ΟΤΕ υποχρεούται να παρέχει στους άλλους παρόχους 
τις ως άνω μισθωμένες γραμμές, συναφείς υπηρεσίες 

και πληροφορίες, με τους ίδιους όρους και με την ίδια 
ποιότητα που παρέχει και στις δικές του υπηρεσίες ή 
σε αυτές των θυγατρικών του ή των συνδεδεμένων με 
αυτόν επιχειρήσεων. 

2. Ειδικότερα, οι ως άνω μισθωμένες γραμμές, συνα¬ 
φείς υπηρεσίες και πληροφορίες θα πρέπει να παρέχο¬ 
νται στους άλλους παρόχους εντός των προβλεπόμενων 
χρονοδιαγραμμάτων και επί τη βάσει προδιαγραφών 
ποιότητας τα οποία να είναι τουλάχιστον αντίστοιχα με 
αυτά που παρέχονται στο λιανικό άκρο του ΟΤΕ (ή τις 
θυγατρικές του ή συνδεδεμένες με αυτόν επιχειρήσεις). 
Κατά την παροχή των Μισθωμένων Γραμμών χονδρικής 
(συμπεριλαμβανομένων των Τμηματικών Κυκλωμάτων), ο 
ΟΤΕ δεν πρέπει να προβαίνει σε αδικαιολόγητες καθυ¬ 
στερήσεις, σύζευξη προϊόντων ή ευκολιών, εκτός αν δι¬ 
καιολογούνται αντικειμενικά με βάση τεχνικούς λόγους, 
και δεν επιβάλλει μη εύλογους συμβατικούς όρους. 

3. Οι πληροφορίες που λαμβάνονται από τον ΟΤΕ στα 
πλαίσια της παροχής Μισθωμένων Γ ραμμών χονδρικής 
(συμπεριλαμβανομένων των Τμηματικών Κυκλωμάτων) 
δεν πρέπει να χρησιμοποιούνται σε καμία περίπτωση 
από το λιανικό άκρο του ΟΤΕ με οποιονδήποτε τρό¬ 
πο και παρέχεται έγγραφη δέσμευση προς το σκοπό 
αυτό. 

μι. Υποχρέωση Λογιστικού Διαχωρισμού 

Με βάση την υποχρέωση Λογιστικού Διαχωρισμού, ο 
ΟΤΕ φέρει ειδικότερα τις ακόλουθες υποχρεώσεις: 

1. Ο ΟΤΕ έχει την υποχρέωση να εφαρμόσει λογιστικό 
διαχωρισμό στις αγορές Μισθωμένων Γ ραμμών χονδρι¬ 
κής (συμπεριλαμβανομένων και των τμηματικών κυκλω¬ 
μάτων). Σκοπός επιβολής της εν λόγω υποχρέωσης είναι 
η παροχή λεπτομερέστερων στοιχείων συγκριτικά με 
τις πληροφορίες που είναι δυνατόν να αντληθούν από 
τις υποχρεωτικές από το νόμο λογιστικές καταστάσεις 
του ΟΤΕ, προκειμένου να είναι εφικτή η παρακολούθηση 
της συμπεριφοράς του ΟΤΕ ως προς την παροχή Μι¬ 
σθωμένων Γ ραμμών χονδρικής, σαν αυτή να συνιστούσε 
από μόνη της μια χωριστή επιχειρηματική πράξη, καθώς 
επίσης και να προλαμβάνεται η διακριτική μεταχείριση 
προς όφελος των δραστηριοτήτων του ίδιου του ΟΤΕ, 
ή των θυγατρικών του και των συνδεδεμένων με αυτόν 
επιχειρήσεων, και η αθέμιτη σταυροειδής επιδότηση. 

2. Ο ΟΤΕ υποχρεούται να δημοσιεύει ετησίως τις ακό¬ 
λουθες χρηματοοικονομικές πληροφορίες για την παρο¬ 
χή όλων των Μισθωμένων Γ ραμμών χονδρικής (με την 
επιφύλαξη της αρχής του επιχειρηματικού απορρήτου 
και άλλων νομικών υποχρεώσεων που προκύπτουν από 
διατάξεις γενικής εφαρμογής): 

• Κατάσταση λογαριασμού αποτελεσμάτων χρήσε- 
ως. 

• Κατάσταση απασχολούμενου κεφαλαίου (λεπτομε¬ 
ρής μέθοδος υπολογισμού και τιμές των χρησιμοποι¬ 
ούμενων παραμέτρων). 

• Ενοποίηση λογαριασμών και συμφωνία με προβλε- 
πόμενους από το νόμο λογαριασμούς ή άλλες πηγές 
πληροφοριών κοστολόγησης. 

• Περιγραφή της μεθόδου κοστολόγησης, με αναφορά 
της βάσης και των προτύπων κόστους, των μεθόδων 
κατανομής και αποτίμησης, της αναγνώρισης και του 
χειρισμού του έμμεσου κόστους. 

• Παρατηρήσεις σχετικές με τη μη διακριτική μετα¬ 
χείριση (λεπτομερή τέλη μεταφοράς προκειμένου να 
δικαιολογείται η συμμόρφωση με την υποχρέωση μη 
διακριτικής μεταχείρισης). 


• Έκθεση λογιστικού ελέγχου. 

• Περιγραφή των πολιτικών λογιστικής και ρυθμιστι¬ 
κούς προβλεπόμενων λογιστικών αρχών και 

• Δήλωση συμμόρφωσης προς τους κανόνες του Ευ¬ 
ρωπαϊκού και Εθνικού δικαίου 3 . 

3. Η ΕΕΤΤ θα διαβουλευθεί περαιτέρω τις μεθοδο¬ 
λογίες λογιστικού διαχωρισμού και τις μεθοδολογίες 
λογιστικού ελέγχου. Για το ενδιάμεσο διάστημα και 
έως ότου ολοκληρωθούν οι διαδικασίες διαβούλευσης, 
σύμφωνα με το άρθρο 68 παρ. 1 του ν. 3431/2006, ο ΟΤΕ 
υποχρεούται να συμμορφώνεται με τις προϋφιστάμε- 
νες υποχρεώσεις λογιστικού διαχωρισμού, όπως αυτές 
είχαν ήδη επιβληθεί με την ΑΠ ΕΕΤΤ 211/3/2001 (ΦΕΚ 
Β/466/2001) και την ΑΠ ΕΕΤΤ 304/34/2004. 

ιν. Υποχρέωση Διαφάνειας 

Με βάση την υποχρέωση Διαφάνειας, ο ΟΤΕ φέρει 
ειδικότερα τις ακόλουθες υποχρεώσεις: 

1. Δημοσίευση Προσφοράς Αναφοράς Μισθωμένων 
Γ ραμμών Χονδρικής 

ί. Ο ΟΤΕ Υποχρεούται να δημοσιεύει σχετική Προσφο¬ 
ρά Αναφοράς για τις ορισθείσες αγορές Μισθωμένων 
Γραμμών χονδρικής, συμπεριλαμβανομένων και των 
τμηματικών κυκλωμάτων (εφεξής Προσφορά Αναφο¬ 
ράς), η οποία υπόκειται στην έγκριση της ΕΕΤΤ και θα 
αποτελεί τη βάση για τη σύναψη επιμέρους συμφωνιών 
παροχής μισθωμένων γραμμών χονδρικής. Η Προσφορά 
Αναφοράς θα διασφαλίζει ότι οι άλλοι πάροχοι έχουν 
πρόσβαση σε επαρκείς πληροφορίες και σαφείς διαδι¬ 
κασίες, στις οποίες δεν θα μπορούσαν άλλως να έχουν 
πρόσβαση, και θα είναι επαρκώς αναλυτική, προκειμένου 
να διασφαλίζεται ότι οι επιχειρήσεις δεν θα εξαναγκά¬ 
ζονται να πληρώνουν για ευκολίες οι οποίες δεν είναι 
απαραίτητες για τις αιτούμενες υπηρεσίες. Η εν λόγω 
Προσφορά Αναφοράς θα πρέπει να συμπεριλαμβάνει 
περιγραφή των σχετικών προσφορών ανά στοιχείο 
σύμφωνα με τις ανάγκες της αγοράς, και περιγραφή 
των σχετικών όρων και προϋποθέσεων, συμπεριλαμ¬ 
βανομένων των τιμών. Το Παράρτημα I της παρούσας 
Απόφασης περιλαμβάνει την ελάχιστη δέσμη των στοι¬ 
χείων που πρέπει να συμπεριληφθούν στην Προσφορά 
Αναφοράς για τις Μισθωμένες Γραμμές χονδρικής. 

ϋ. Διαδικασίες επικαιροποίησης της Προσφορά Ανα¬ 
φοράς: 

Δεδομένου ότι η Προσφορά Αναφοράς θα πρέπει να 
επικαιροποιείται προκειμένου να αντικατοπτρίζει τις 
ανάγκες της αγοράς, θα αναθεωρείται είτε κατόπιν 
πρωτοβουλίας της ΕΕΤΤ, ή κατόπιν αιτιολογημένου αι¬ 
τήματος είτε από την πλευρά του ΟΤΕ ή οποιουδήποτε 
άλλου παρόχου, σύμφωνα με τα αναφερόμενα στην 
παρούσα. Ειδικότερα: 


3 Η Σύσταση της Επιτροπής, προβλέπει ότι η ετήσια δήλωση συμ¬ 
μόρφωσης πρέπει να περιλαμβάνει τουλάχιστον: 

- τα συμπεράσματα του ορκωτού ελεγκτή; 

-όλες τις ασυμφωνίες που διαπιστώθηκαν; 

- συστάσεις εκ μέρους του ορκωτού ελεγκτή (με περιγραφή των 
αντίστοιχων συνεπειών); 

- πλήρης περιγραφή της μεθόδου επαλήθευσης που ακολουθήθηκε 
και 

- ορισμένα συγκεντρωτικά χρηματοοικονομικά και λογιστικά δε¬ 
δομένα (όπως για παράδειγμα προσαρμογές εκτίμησης τρέχοντος 
κόστους, βασικές παραδοχές των μεθόδων κατανομής, επίπεδο κατα- 
νεμόμενου κόστους και βαθμός διακριτότητας του μοντέλου). 

Η δημοσίευση της δήλωσης συμμόρφωσης και των αποτελεσμάτων 
του λογιστικού ελέγχου πρέπει να υποβάλλεται σε μορφή εύκολα προ- 
σβάσιμη από τα ενδιαφερόμενο μέρη, εντύπως ή ηλεκτρονικά, ή να δη¬ 
μοσιεύονται στο δικτυακό τόπο του φορέα εκμετάλευσης ή τον δικτυ- 
ακό τόπο της ΕΕΤΤ. 




18850 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


• Ο ΟΤΕ υποχρεούται να υποβάλει στην ΕΕΤΤ την 
(πρώτη) αναθεωρημένη Προσφορά Αναφοράς, σύμφω¬ 
να με τους όρους της παρούσας Απόφασης της ΕΕΤΤ, 
εντός τριάντα (30) ημερών από τη θέση σε ισχύ της 
παρούσας. 

• Σε περίπτωση που ο ΟΤΕ ζητήσει αναθεώρηση της 
Προσφοράς Αναφοράς, η ΕΕΤΤ, λαμβάνοντας υπόψη τις 
τυχόν επελθούσες εξελίξεις της αγοράς, καθώς και την 
εμπειρία που αποκτήθηκε αναφορικά με την ερμηνεία 
της Προσφοράς Αναφοράς, θα εξετάσει εντός εύλογης 
προθεσμίας, εάν οι προτεινόμενες αλλαγές είναι κατάλ¬ 
ληλες και αιτιολογημένες. 

• Σε περίπτωση που το αίτημα για αναθεώρηση της 
Προσφοράς Αναφοράς υποβάλλεται από κάποιον άλλο 
πάροχο (πέραν του ΟΤΕ), η ΕΕΤΤ, λαμβάνοντας υπόψη 
τυχόν επελθούσες εξελίξεις της αγοράς, καθώς και την 
εμπειρία που απέκτησε αναφορικά με την ερμηνεία της 
Προσφοράς Αναφοράς, θα εξετάσει την αναγκαιότητα 
αναθεώρησής της. Εάν η ΕΕΤΤ θεωρήσει την αναθεώ¬ 
ρηση αναγκαία, θα καλέσει τον ΟΤΕ να υποβάλει ανα¬ 
θεωρημένη Προσφορά Αναφοράς, τάσσοντας προς τον 
σκοπό αυτό συγκεκριμένη προθεσμία ανάλογη με τις 
απαιτούμενες τροποποιήσεις. 

Σε κάθε περίπτωση η ΕΕΤΤ μπορεί να επιβάλλει αλ¬ 
λαγές στην Προσφορά Αναφοράς για την πρόσβαση σε 
μισθωμένες γραμμές και συναφείς ευκολίες όταν κρί¬ 
νει ότι δικαιολογούνται τέτοιες τροποποιήσεις. Η ΕΕΤΤ 
δύναται να διεξάγει δημόσια διαβούλευση παρέχοντας 
στα ενδιαφερόμενο μέρη την δυνατότητα να εκφράσουν 
τις απόψεις τους για τις προτεινόμενες τροποποιήσεις 
/ αναθεωρήσεις της Προσφοράς Αναφοράς. Σε κάθε 
περίπτωση πριν την εφαρμογή της αναθεωρημένης 
Προσφοράς Αναφοράς θα δίνεται εύλογο χρονικό δι¬ 
άστημα στους εμπλεκόμενους φορείς προκειμένου να 
προετοιμαστούν για τις επικείμενες αλλαγές. 

2. Ο ΟΤΕ υποχρεούται να παρέχει άμεσα στην ΕΕΤΤ 
κάθε πληροφορία, συμπεριλαμβανομένων πληροφοριών 
για οικονομικής φύσεως στοιχεία, αναφορικά με τις μι¬ 
σθωμένες γραμμές, κατόπιν αιτιολογημένου αιτήματος 
της, σύμφωνα με τα χρονοδιαγράμματα και το επίπεδο 
λεπτομέρειας που αναφέρονται στο σχετικό αίτημα 
της ΕΕΤΤ. 

3. Ο ΟΤΕ υποχρεούται να παρέχει στην ΕΕΤΤ σε τριμη¬ 
νιαία βάση και οποτεδήποτε άλλοτε αυτό (αά ίιοο) ζητη¬ 
θεί από την ΕΕΤΤ, αναλυτική αναφορά σχετικά με τους 
Δείκτες Αποδοτικότητας (Κογ ΡβιΤοππαποο ΙηάίοαΙοΓε 
- ΚΡΙε). Ο ΟΤΕ οφείλει να εξασφαλίσει στην ΕΕΤΤ τη 
δυνατότητα πρόσβασης στο σύστημα/ λογισμικό/ βάση 
δεδομένων (παρέχοντας μεταξύ άλλων τις κατάλλη¬ 
λες διεπαφές οι οποίες θα ορισθούν από την ΕΕΤΤ) το 
οποίο χρησιμοποιείται για τον υπολογισμό ή/ και την 
αποθήκευση των τιμών των Δεικτών Αποδοτικότητας 
ώστε η ΕΕΤΤ να είναι σε θέση να λαμβάνει πληρο¬ 
φορίες με δική της πρωτοβουλία. Ο ΟΤΕ οφείλει να 
εξασφαλίσει στους άλλους παρόχους πρόσβαση στους 
Δείκτες Αποδοτικότητας / δεδομένα που σχετίζονται 
με τις δραστηριότητες και τις συναλλαγές τους με τον 
ΟΤΕ. Κατόπιν αιτήματος της ΕΕΤΤ, ο ΟΤΕ υποχρεούται 
να δημοσιεύει ορισμένους ή και όλους τους Δείκτες 
Αποδοτικότητας στον δικτυακό του τόπο με κατάλληλη 
μορφή, διασφαλίζοντας την αρχή του επιχειρηματικού 
απορρήτου καθώς και την εμπιστευτικότητα κρίσιμων 
εμπορικών πληροφοριών (λχ. μέσες ή συνολικές εκτι¬ 


μήσεις, ή αναλυτικές πληροφορίες αναφορικά με τις 
εκτιμήσεις στις οποίες δεν προσδιορίζεται το όνομα 
του παρόχου). 

Οι Δείκτες Αποδοτικότητας περιλαμβάνουν τουλάχι¬ 
στον τα κάτωθι στοιχεία: 

• Το ποσοστό των παραγγελιών Μισθωμένων Γραμ¬ 
μών χονδρικής που ικανοποιήθηκε εντός του προβλεπό- 
μενου χρόνου, ανά χωρητικότητα Μισθωμένης Γραμμής 
χονδρικής. 

• Το μέσο και μέγιστο χρόνο παράδοσης Μισθωμένων 
Γραμμών χονδρικής ανά χωρητικότητα (για ζευκτικά και 
τερματικά τμήματα) για το 95% των αιτημάτων. 

• Το μέσο και μέγιστο χρόνο παράδοσης Μισθωμένων 
Γ ραμμών χονδρικής ανά χωρητικότητα (για ζευκτικά και 
τερματικά τμήματα) για το 100% των αιτημάτων. 

• Το μέσο και μέγιστο χρόνο παράδοσης χονδρικών 
τμηματικών κυκλωμάτων ανά χωρητικότητα για το 95% 
των αιτημάτων. 

• Το μέσο και μέγιστο χρόνο παράδοσης χονδρικών 
τμηματικών κυκλωμάτων ανά χωρητικότητα για το 100% 
των αιτημάτων. 

• Τον αριθμό των αιτημάτων παροχής Μισθωμένων 
Γ ραμμών χονδρικής για τις οποίες οι εν λόγω μισθω¬ 
μένες γραμμές δεν παραδόθηκαν εντός του προβλεπό- 
μενου χρόνου ανά χωρητικότητα, και κατηγοριοποίηση 
των λόγων μη παράδοσης των μισθωμένων γραμμών 
εντός του προβλεπόμενου χρόνου. 

• Τον αριθμό των αιτημάτων παροχής Μισθωμένων 
Γ ραμμών χονδρικής για τις οποίες οι εν λόγω μισθω¬ 
μένες γραμμές δεν παραδόθηκαν ανά χωρητικότητα, 
και κατηγοριοποίηση των λόγων μη παράδοσης των 
μισθωμένων γραμμών. 

• Τον συνολικό αριθμό βλαβών για Μισθωμένες Γραμ- 
μές χονδρικής ανά χωρητικότητα καθώς επίσης και το 
ποσοστό των βλαβών οι οποίες αποκαταστάθηκαν 
εντός του προβλεπόμενου χρόνου 

• Το ποσοστό των αιτημάτων συνεγκατάστασης στα 
πλαίσια παροχής Μισθωμένων Γ ραμμών χονδρικής που 
ικανοποιήθηκαν εντός του προβλεπόμενου χρόνου, ανά 
τύπο συνεγκατάστασης. 

• Το μέσο και μέγιστο χρόνο παράδοσης ευκολιών 
συνεγκατάστασης στα πλαίσια παροχής Μισθωμένων 
Γ ραμμών χονδρικής για το 95% των αιτημάτων, ανά 
τύπο συνεγκατάστασης. 

• Το μέσο και μέγιστο χρόνο παράδοσης ευκολιών 
συνεγκατάστασης στα πλαίσια παροχής Μισθωμένων 
Γραμμών χονδρικής για το 100% των αιτημάτων, ανά 
τύπο συνεγκατάστασης. 

Οι Μισθωμένες Γραμμές χονδρικής που αναφέρο- 
νται ανωτέρω σχετίζονται με τερματικά και ζευκτικά 
τμήματα μισθωμένων γραμμών καθώς και Τμηματικά 
Κυκλώματα. Επίσης οι ανωτέρω δείκτες θα πρέπει να 
είναι διαθέσιμοι συνολικά και ανά πάροχο. Η ΕΕΤΤ με 
Απόφασή της δύναται να τροποποιεί το ελάχιστο πε¬ 
ριεχόμενο των Δεικτών Αποδοτικότητας 

4. Ο ΟΤΕ υποχρεούται να κοινοποιεί στην ΕΕΤΤ όλες 
τις συμφωνίες παροχής Μισθωμένων Γ ραμμών χονδρι¬ 
κής (ζευκτικών, τερματικών τμημάτων και τμηματικών 
κυκλωμάτων) που υπογράφει με παρόχους επί τη βά¬ 
σει της σχετικής Προσφοράς Αναφοράς, καθώς και 
κάθε δΙΑ (πέραν του βασικού) που παρέχει σε άλλους 
παρόχους επί τη βάσει εμπορικής διαπραγμάτευσης / 
συμφωνίας. 

ν. Υποχρέωση ελέγχου τιμών και κοστολόγησης 

Με βάση την υποχρέωση ελέγχου τιμών και κοστολό¬ 
γησης ο ΟΤΕ φέρει τις ακόλουθες υποχρεώσεις: 

1. Υποχρεούται να παρέχει κοστοστρεφείς τιμές για 
τα ακόλουθα προϊόντα: 

ί. τα χονδρικά τερματικά τμήματα μισθωμένων γραμ¬ 
μών, 

μ. τα χονδρικά ζευκτικά τμήματα μισθωμένων γραμμών, 
έως και 155Μόρε 

μι. τα τμηματικά κυκλώματα 

Ο υπολογισμός των ως άνω κοστοστρεφών τιμών πρέ¬ 
πει να γίνεται βάσει της μεθοδολογίας Μέσου Μακρο¬ 
πρόθεσμου Επαυξητικού Κόστους με βάση το Τρέχον 
Κόστος (ΜΜΕΚ/ΤΚ (ΙΒΑΙΟ/ΟυπβηΙ ΟοεΙ)). 

2. Να παρέχει τις συναφείς ευκολίες όπως η συνεγκα- 
τάσταση, σε κοστοστρεφείς τιμές που θα υπολογίζονται 
με βάση όοΙΙοπι-υρ μοντέλα τα οποία θα παρέχονται 
από τον ΟΤΕ και θα ελέγχονται από την ΕΕΤΤ. 

3. Η ΕΕΤΤ δύναται να χρησιμοποιεί το δικό της μο¬ 
ντέλο όοΙΙοπι-υρ (εισάγοντας σε αυτό κριτήρια όπως 
αποτελεσματικότητα, ζητήματα οικονομιών κλίμακας 
που επιδρούν στα κόστη κλπ), προκειμένου να ελέγχει 
τα αποτελέσματα του ΠΚΚ/ΤΚ Ιορ-άοννη μοντέλου του 
ΟΤΕ και στη συνέχεια του μοντέλου ΜΜΕΚ/ΤΚ Ιορ-άοννπ. 
Τα αποτελέσματα του όοΙΙοπι υρ μοντέλου της ΕΕΤΤ θα 
διασταυρώνονται και με αποτελέσματα από βέλτιστες 
διεθνείς πρακτικές. Κατόπιν τούτων, η ΕΕΤΤ δύναται να 
προβεί σε ανάλογη τροποποίηση των αποτελεσμάτων 
του μοντέλου Ιορ-άοννη. 

4. Για τις περιπτώσεις όπου ο ΟΤΕ δεν παρέχει στην 
ΕΕΤΤ επαρκή στοιχεία τιμολόγησης από τα μοντέλα 
Ιορ-άοννη ή/και όοΙΙοπι υρ εντός της προβλεπόμενης 
χρονικής περιόδου (το αργότερο εντός ενός μηνός από 
την έγκριση των ετήσιων οικονομικών καταστάσεων), η 
ΕΕΤΤ δύναται να ανατρέχει άμεσα στο δικό της μοντέλο 
όοΙΙοπι-υρ (χρησιμοποιώντας τιμές για τις παραμέτρους 
του μοντέλου που βασίζονται σε στοιχεία που παρέχει 
ο ΟΤΕ ή στοιχεία της αγοράς). 

5. Η αναλυτική εφαρμογή της ως άνω υποχρέωσης 
εφαρμογής ενός μοντέλου Ιορ-άοννη ΜΜΕΚ/ΤΚ θα συ- 
μπεριλαμβάνεται στη μελλοντική δημόσια διαβούλευση 
για τις μεθοδολογίες κοστολόγησης και το λογιστικό 
διαχωρισμό, η οποία θα εξετάζει μεταξύ άλλων, ζη¬ 
τήματα που αφορούν τη διατήρηση λογιστικών στοι¬ 
χείων, συγκεκριμένες αναφορές που θα ζητούνται ανά 
περίπτωση, τον έλεγχο και την χρονική περίοδο στην 
οποία πρέπει να παρέχονται τα στοιχεία. Στο ενδιάμεσο 
διάστημα, έως ότου ολοκληρωθούν οι σχετικές δια- 
βουλεύσεις διατηρούνται οι υφιστάμενες υποχρεώσεις 
κοστολόγησης του ΟΤΕ 

6. Οι καταστάσεις του λογιστικού διαχωρισμού και 
το κοστολογικό σύστημα του παρόχου με ΣΙΑ θα ελέγ¬ 
χονται σε ετήσια βάση από ανεξάρτητους ορκωτούς 
ελεγκτές που ορίζονται από την ΕΕΤΤ. Μετά τον έλεγχο 
δημοσιεύεται Δήλωση Συμμόρφωσης από την ΕΕΤΤ, με 
την επιφύλαξη της Εθνικής και Κοινοτικής Νομοθεσίας 
περί εμπορικού απόρρητου. 

Μεταβατική Διάταξη 

Λαμβάνοντας υπόψη ότι επί του παρόντος, οι τιμές 
μισθωμένων γραμμών του ΟΤΕ βασίζονται σε ένα κο- 
στολογικό μοντέλο Πλήρως Κατανεμημένου Κόστους 
με βάση το Τρέχον Κόστος (ΠΚΚ/ΤΚ), ο ΟΤΕ υποχρε- 
ούταί: 


ί. Να μεταβεί σε ένα μοντέλο Ιορ-άοννη ΜΜΕΚ/ΤΚ το 
αργότερο εντός 6 μηνών από την οριστικοποίηση της 
μεθοδολογίας ΜΜΕΚ/ΤΚ, 

μ. Μέχρι την υλοποίηση της υποχρέωσης παροχής 
προϊόντων τερματικών και ζευκτικών τμημάτων, διατη¬ 
ρείται η υποχρέωση του ΟΤΕ να παρέχει μισθωμένες 
γραμμές χονδρικής από άκρο σε άκρο, 

μι. Για την μεταβατική περίοδο μέχρι τη μετάβαση 
στο μοντέλο Ιορ-άοννη ΜΜΕΚ/ΤΚ σύμφωνα με τα ανα- 
φερόμενα ανωτέρω (υπό ί), υποχρεούται να παρέχει 
κοστοστρεφείς τιμές για τις μισθωμένες γραμμές χον¬ 
δρικής χρησιμοποιώντας το κόστος που προκύπτει από 
το μοντέλο ΠΚΚ/ΤΚ, 

ιν. Κατά τα λοιπά κατά τη διάρκεια της μεταβατικής 
περιόδου εφαρμόζονται τα αναφερόμενα ανωτέρω (πα¬ 
ράγραφοι 2 έως 6). 

Β. Ο Οργανισμός Τηλεπικοινωνιών της Ελλάδος, ως 
επιχείρηση με ΣΙΑ υποχρεούται να εκπληρώνει όλες 
τις υποχρεώσεις που επιβάλλονται με την παρούσα 
σύμφωνα με τα αναφερόμενα στην κείμενη Εθνική και 
Ευρωπαϊκή νομοθεσία. 

Γ. Η παρούσα Απόφαση καθώς και το παράρτημα αυ¬ 
τής να κοινοποιηθεί στον Οργανισμό Τηλεπικοινωνιών 
της Ελλάδος, ως επιχείρηση κατέχουσα ΣΙΑ στις σχε¬ 
τικές αγορές μισθωμένων γραμμών χονδρικής και συ¬ 
γκεκριμένα στην Χονδρική Αγορά Τερματικών Τμημάτων 
Μισθωμένων Γραμμών χωρητικότητας μέχρι και 2Μόρε 
(συμπεριλαμβανομένων των τερματικών τμημάτων χω¬ 
ρητικότητας 2Μόρε), την Χονδρική Αγορά Τερματικών 
Τμημάτων Μισθωμένων Γραμμών χωρητικότητας άνω 
των 2Μόρε και την Χονδρική Αγορά Ζευκτικών Τμημά¬ 
των Μισθωμένων Γραμμών. 

Δ. Η παρούσα Απόφαση καθώς και το παράρτημα αυ¬ 
τής να κοινοποιηθεί στην Ευρωπαϊκή Επιτροπή σύμφωνα 
με το άρθρο 16 παρ.3 του ν. 3431/2006. 

Ε. Προσαρτάται και αποτελεί αναπόσπαστο μέρος της 
παρούσας το ακόλουθο Παράρτημα: 

Παράρτημα I - Προσφορά Αναφοράς για Μισθωμένες 
Γραμμές Χονδρικής και Τμηματικά Κυκλώματα 

Στην Προσφορά Αναφοράς του ΟΤΕ για Μισθωμένες 
Γραμμές χονδρικής και Τμηματικά Κυκλώματα πρέπει 
να περιλαμβάνονται ιδίως τα ακόλουθα στοιχεία: 

Α. Όροι παροχής πρόσβασης 

1. Στοιχεία δικτύου στα οποία προσφέρεται πρόσβαση, 
που καλύπτουν τα ακόλουθα: 

(α) Χονδρική πρόσβαση σε τερματικά τμήματα μισθω¬ 
μένων γραμμών 

(β) Χονδρική πρόσβαση σε ζευκτικά τμήματα μισθω¬ 
μένων γραμμών 

(γ) Χονδρική πρόσβαση σε Τμηματικά Κυκλώματα 

2. Τεχνικοί όροι που συνδέονται με την πρόσβαση 
στα προαναφερόμενα (περ. 1) στοιχεία (α), (β) και (γ), 
συμπεριλαμβανομένων των όρων παραμετροποίησης 
(τεχνικά ζητήματα που προέχουν για τη διαθεσιμότητα 
μισθωμένων γραμμών σε συγκεκριμένα σημεία). 

3. Διαδικασίες παραγγελιών, μετάβασης μεταξύ υπη¬ 
ρεσιών, παροχής υπηρεσιών και επιδιόρθωσης βλαβών 
και περιορισμοί χρήσης. 

Β. Υπηρεσίες συνεγκατάστασης σχετικά με την πρό¬ 
σβαση στα προαναφερόμενα (περ. 1) στοιχεία (α), (β) 
και (γ): 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Χαρακτηριστικά εξοπλισμού: περιορισμοί, εφόσον 
υπάρχουν, στον εξοπλισμό που μπορεί να συνεγκατα- 
σταθεί. 

2. Θέματα ασφαλείας: μέτρα που λαμβάνονται από 
τον ΟΤΕ για την ασφάλεια των χώρων του. 

3. Προϋποθέσεις πρόσβασης για το προσωπικό αντα¬ 
γωνιστικών φορέων εκμετάλλευσης. 

4. Προδιαγραφές ασφαλείας. 

5. Κανόνες για τη διάθεση χώρου στις περιπτώσεις 
όπου ο χώρος συνεγκατάστασης είναι περιορισμένος. 

6. Προϋποθέσεις για την επιθεώρηση, από τους δι¬ 
καιούχους, των χώρων στους οποίους διατίθεται φυ¬ 
σική συνεγκατάσταση ή των Δικτυακών Κέντρων όπου 
η συνεγκατάσταση δεν έχει επιτραπεί λόγω έλλειψης 
χωρητικότητας. 

Γ. Συστήματα Πληροφοριών 

Προϋποθέσεις πρόσβασης στα συστήματα λειτουργι¬ 
κής υποστήριξης, στα συστήματα πληροφοριών ή στις 
βάσεις δεδομένων του ΟΤΕ για προπαραγγελία, πα¬ 
ραγγελία, παροχή υπηρεσιών, συντήρηση και επισκευή 
και τιμολόγηση. 

Δ. Όροι παροχής 

1. Προθεσμία ανταπόκρισης στις αιτήσεις παροχής 
υπηρεσιών και ευκολιών, συμφωνίες επιπέδου υπηρεσι¬ 
ών, επιδιόρθωση σφαλμάτων, διαδικασίες αποκατάστα¬ 
σης του κανονικού επιπέδου υπηρεσιών και παράμετροι 
ποιότητας υπηρεσιών. 

2. Τυποποιημένοι όροι συμβάσεως, συμπεριλαμβανομέ- 
νης, ανάλογα με την περίπτωση, αποζημίωσης, σε περί¬ 
πτωση μη τήρησης των προβλεπόμενων προθεσμιών. 


3. Τιμές ή τρόποι τιμολόγησης για κάθε προαναφερό- 
μενο χαρακτηριστικό, λειτουργία και ευκολία. 

Ε. Δοκιμές 

Περιγραφή διαδικασιών δοκιμών και χρονοδιαγράμ¬ 
ματα. 

ΣΤ. Παρεχόμενη πληροφορία αναφορικά με τον δια¬ 
χωρισμό μεταξύ τερματικών και ζευκτικών τμημάτων 
μισθωμένων γραμμών 

1. Φυσική τοποθεσία (διεύθυνση) των Κύριων Κέντρων 
του ΟΤΕ (ποόαΙ/ Ιαπάσπι) 

2. Όρια Κύριων Κέντρων (Γεωγραφικά όρια κάθε Κύ¬ 
ριου Κέντρου με βάση τα δημοτικά διαμερίσματα ή 
τα Αστικά και Τερματικά Κέντρα που υπάγονται στο 
συγκεκριμένο Κύριο Κέντρο) 

Ζ. Σχέδιο Συμφωνιών Βασικού Επιπέδου Υπηρεσιών 
(Βαείσ δβΓνίοθ ΕβνβΙ ΑρΓθβηηθηΙ) 

1. Διαδικασίες παράδοσης 

2. Διαδικασίες αποκατάστασης βλαβών 

ΣΤ. Η παρούσα απόφαση, η ισχύς της οποίας αρχίζει 
από τη δημοσίευσή της, να δημοσιευθεί στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 6 Σεπτεμβρίου 2006 

Ο Πρόεδρος 
ΝΙΚ. ΑΛΕΞΑΝΔΡΙΔΗΣ 

